Golgota W.E.G.Louw Met rooi, gewonde voete en die pyn van dorings wat Sy hoof in spot omsluit, het Hy - gelaaf met mirre en bitter wyn - teen Golgota Sy droewe gang gestuit. Soldate het Sy klere uitgetrek en luid getwis oor kleed en lendedoek; Sy naakte liggaam het hul oopgevlek oor stam en balk en dit met smaad vervloek. Die wrede spykers word deur vlees en been met felle slae ingejaag: Sy hande, verstrak in laaste, goddelike seën, het Hy wyd uitgebrei oor alle lande... Die vroue roep in duisternis en treur... Die aarde beef... Die tempelvoorhang skeur. (gepos deur gloudina bouwer)